google/wiki40b huggingface dataset:
Fylkesvei 4034

Fylkesvei 4034 går mellom Åseral kyrkje og Åsland i Åseral kommune. Veien er 1,5 km lang.
Frem til 2019 hadde veien betegnelsen Fylkesvei 356.
Fløien stasjon

Fløien stasjon er endestasjonen på Fløibanen, på sørsiden av Fløyfjellet i Bergen, beliggende 320 moh. Området rundt stasjonen er et utsiktspunkt over Bergen, fjella rundt og fjorden. Uformelt brukes betegnelsene Fløien, Fløyen og Fløyfjellet om hverandre.
Navnet Fløien kan komme av fløystangen, en vindfløy eller værhane som ble reist for å gi signal om vindretningen når skip skulle legge ut fra Vågen i Bergen.

Fløyfjellet

Ved siden av Fløibanen kan Fløyen og Fløyfjellet også nås via flere veier. Fjellveien går via Tippetue eller Fløysvingene, i tillegg kan man også komme seg til toppen av Fløyen via Skansemyren eller Knatten (ved Starefossen). 
På Fløyfjellet er det gode og skiltede turveier og turstier til blant annet Blåmanen, Rundemanen og Sandviksfjellet.
Sacrator

Utseende

Ganske store (vingespenn ca. 60 millimeter), mørkbrune smygere, i alle fall på undersiden med et bredt, oransje tverrbånd som går over begge vingepar, men ikke når helt til bakvingens bakkant.
Sacrator sacrator er ensfarget brun på oversiden.

Levevis

Larvene lever på gress.

Utbredelse

Slekten er utbredt i Sør-Amerika (Colombia og Peru).
Bryan Ruiz

Landslaget

Han ble tatt ut i den costaricanske VM-troppen til Fotball-VM 2014 i Brasil. Han scoret 2 mål i mesterskapet. Ett mot Italia i gruppespillet og ett mot Hellas i åttendedelsfinalen.
Han ble tatt ut i Costa Ricas tropp til VM i fotball 2018 i Russland.
John Strasberg

Biografi

John Strasberg ble født 20. mai 1941 i New York. Han er sønn av teaterregissøren, teaterprodusenten, skuespilleren og skuespillerinstruktøren Lee Strasberg og skuespillerinnen og skuespillerinstruktøren Paula Strasberg. Han hadde en eldre søster, skuespillerinnen Susan Strasberg.
I løpet av en lang karriere som teaterregissør har Strasberg regissert oppsetninger av William Shakespeare, Henrik Ibsen, Eugene O'Neill, Clifford Odets og Aristophanes. 
Strasberg underviser i skuespillerteknikken Organic Creative Process, som skiller seg fra method acting, gjort kjent av folk som Konstantin Stanislavskij og Strasbergs far. Han har skrevet en bok om sine teknikker og erfaringer, Accidentally on Purpose: Reflections on Life, Acting, and the Nine Natural Laws of Creativity.
På 1970-tallet jobbet Strasberg hos National Film Board of Canada og var sjefsdirektør hos Lee Strasberg Theatre and Film Institute. På 1980-tallet var han med på å stifte The Mirror Repertory Company i New York. Hans tidligere skuespillerskole, John Strasberg's The Real Stage, har avdelinger i New York, Paris og Montréal.
Charles & De

Charles & De var en kombinasjon av forretning, café og brasseri som ble startet av mesterkokken Charles Tjessem i Langgaten 41 i Sandnes i 2005. Tjessem har vært deltaker og siden leder av Det norske kokkelandslaget, og andre av kokkene hos Charles & De har også vært på landslaget. Tjessem solgte seg ut av restauranten i 2016, som fra 2018 ble omgjort til en italiensk restaurant ved navn nOi.
Plogging

Plogging er en mosjonsform som kombinerer jogging med søppelplukking. Det er et teleskopord sammensatt av plukke og jogging. Sett fra et treningsperspektiv har plogging stor variasjon av kroppsbevegelser med mye bøy og strekk, samt løping. Under dette navnet ble plogging først startet som en organisert aktivet i Sverige i 2016. 
Språkrådet i Norge kåret det som et av årets nyord i 2018.
Anmeldelse

En anmeldelse er en journalistisk eller essayisk tekst som refererer og vurderer et kunstverk: en film, en bok, et teaterstykke, tv-program, billedkunst, videospill, musikkinnspillinger og konserter.
Anmeldelser publiseres både i aviser, tidsskrifter, i nettmedier og i egne essay- og artikkelsamlinger.
Litteratur- og kunstkritikk i moderne forstand er en del av den borgerlige offentlighet og har vokst med bredden på det lesende publikum og med utbredelsen av aviser og tidsskrifter. Oppgaven har vært å vurdere, sammenligne og være smaksdommer. Grunnlagene for vurderingen har skiftet med tid og sted. Man har vurdert ut fra estetiske kriterier og litterær/kunstnerisk verdi, ut fra verkets ideologi og budskap eller ut fra andre forhold i den tid de blir omtalt eller kritisert.

Norge

Det har vært vanlig at de største avisene har hatt egne anmeldere knyttet til seg, både som fast ansatte og som frilansere. Norske aviser har tradisjon for å anmelde et stort antall av norsk og oversatt skjønnlitteratur og også faglitteratur av allmenn interesse. Fagtidsskrifter har tradisjon for å anmelde bøker relevante for sine fag. Kjente norske kritikere har vært A. O. Vinje (i tidsskriftet Dølen), Henrik Jæger, C.J. Hambro, Johan Borgen, Carl Fredrik Engelstad og Philip Houm.
Organisasjonen Norsk kritikerlag organiserer kritikere innen litteraturkritikk, musikk- og kunstkritikk; og hadde per 1. februar 2011 344 medlemmer fordelt på tre seksjoner. Norsk Filmkritikerlag organiserer anmeldere av film. Litteraturkritikere kan motta prisen Årets kritiker, mens Dalgards kritikarpris tildeles både litteratur- og filmkritikere.
Theodora II

Liv og virke

Theodora var datter av Marinos og Theoktiste. Theodora var søster av Bardas og Petronas, og dessuten av søstrene Kalomaria, Sofia og Irene. Irene skal ha giftet seg med Sergios, bror av patriark Photios I av Konstantinopel.
I 829 besteg Theophilos den keiserlige trone. Han var da 16 år og ugift. Året etter utropte hans stemor Eufrosyne et brudesyn. Potensielle bruder fra hvert av rikets themer reiste fra sine hjemtrakter til Konstantinopel, og Theodora var blant dem. Diktersken Kassia skal ha vært med også.
Den 5. juni 830 giftet Theodora seg med keiser Theophilos (som regjerte 829–842) i Hagia Sophia.
Det var under hennes regentskap at det ble satt i gang en kraftig forfølgelse av den paulicianske heresi. 
Theodora kjempet forgjeves mot Bardas styre.
I 855 ble hun fratatt makten på hans begjæring og ble senere dømt for å ha intrigert mot ham. Hun ble sendt som nonne til et kloster. 
Hun ble helligkåret for sine bestrebelser i billedstriden.
Pocahontas (film)

Handling

Filmen forteller om den grådige guvernøren Ratcliff på vei fra England til Virginia for å lete etter gull. Med på båten har han den sjøvante John Smith som er mer opptatt av eventyr enn gullgraving. Han blir straks venner med indianerprinsessen Pocahontas og sammen vil prøve å løse konflikten mellom de rivaliserende nybyggerne og indianerne. Filmen slutter med at John Smith redder livet til indianerhøvdingen og det blir fred. John, som er skadet, må reise tilbake til England, mens Pocahontas blir igjen.
Handlingen i filmen er en del omskrevet i forhold til det som skal ha skjedd med de virkelige rollemodellene. I filmen er for eksempel helten John Smith og Pocahontas jevngamle, noe som er pyntet på i tråd med Disney-selskapets ønske om å fortelle tydelige historier med bred appell og uten provoserende innhold. Den virkelige Pocahontas ble forøvrig senere giftet bort med den ti år eldre nybyggeren John Rolfe og døde i England bare 22 år gammel.
Den indianske Powhatan Renape-nasjonen sendte en formell klage til Disney-selskapet over at filmen gav en feilaktig fremstilling av Pocahontas' liv, og blant annet unnlot å nevne at "Pocahontas" bare var et tilnavn (som nærmest betyr "rampunge" eller "bortskjemt"), mens hennes egentlige navn i stammen var Matoaka.

Stemmer

I den norske versjonen har Guri Schanke stemmen til Pocahontas og Anita Skorgan har sangstemmen. Mens i den engelske har Irene Bedard stemmen til Pocahontas, mens Judy Kuhn har sangstemmen hennes. Andre kjente på rollelisten til den engelske versjonen er Mel Gibson med stemmen til John Smith og Christian Bale med stemmen til Thomas.

Oppfølger

I 1998 kom fortsettelsen Pocahontas II – Reisen til en ny verden (Pocahontas II: Journey to a New World). Historien om Pocahontas ble filmet første gang allerede i 1910.
Lari-massakren

Lari-massakren var en hendelse i den lille byen Lari utenfor Nairobi under Mau Mau-opprøret hvor væpnede menn fra Mau Mau-opprørerne massakrerte personer med tilknytning til den britisk-lojale Home Guard og dere familier. Det er anslått at rundt 75 ble drept og 50 skadet.
Natten mellom 25. og 26. mars 1953 jaget Mau Mau-soldater kikuyu menn, kvinner og barn inn i hytter og satte fyr på disse, mens de hakket til døde med macheter de som prøvde å flykte, før de kastet dem tilbake inn i de brennende hyttene. Angrepet på Lari var så ekstremt at det gjorde et sterkt inntrykk på de politifolkene som kom til området etterpå.
Massakren førte til gjengjeldelsesangrep.
Skinny Puppy

Skinny Puppy er et canadisk syntband i genren industrial. Det ble startet i 1982 i Vancouver i Britisk Columbia av cEvin Key (Kevin Crompton), Nivek Ogre (Kevin Ogilvie) og teknikeren/produsenten Dave ”Rave” Ogilvie.
Ålfoten kirke

Vernestatus

Ålfoten kirke står på en middelalderkirkegård som er automatisk fredet etter Lov om kulturminner. Kirkebygningen er vernet etter  Kirkerundskrivet og forvaltes av Bjørgvin biskop, Riksantikvaren og lokale kirkelige myndigheter.
Langfjorden (Brønnøy)

Langfjorden er en fjordarm og den innerste delen av Velfjorden i Brønnøy kommune i Nordland. Fjorden har innløp mellom Nevernes i vest og Snasodden i øst og strekker seg 9 kilometer sørover til Tarmaunbotnet, Den er forholdsvis smal, stort sett mellom 200 og 400 meter bred.
Grenda Oppsjøen ligger på vestsida av fjorden. Litt lenger sør ligger Storvika på vestsida og her er fjorden på sitt bredeste, rundt 850 meter. Gården Langfjorden ligger på vestsida nesten helt inne i fjorden. Sør for denne gården ligger Tarmaunbotnet, som har en 180 meter høy fjellvegg på østsida.
Routemaster

Routemaster er en engelsk busstype spesielt bygget for å transportere passasjerer for London Transport. Det ble produsert i alt 2876 Routemastere mellom 1954 og 1968, inkludert alle prototyper og varianter. Man regner imidlertid 2760 av dem som regulære Routemastere. De fleste Routemastere er av kort type for 64 passasjerer, det ble imidlertid også bygget en rekke RML'ere, Routemaster Long, som kunne ta 72 passasjerer. 
Busstypen er i sin helhet designet av London Transport og er foreløpig den siste busstypen i England med åpen plattform bak. De var ment å vare i 17 år før utskifting, men viste seg utrolig holdbare. Fremdeles ruller det RMere mange steder i verden.
De aller fleste RM i London Transport ble skiftet ut i løpet av 2005. Årsaken er hovedsakelig at de må betjenes av to ansatte, mens de nye bussene kan betjenes av sjåføren alene. I tillegg er moderne busser lettere å bruke for personer med nedsatt funksjonsevne, mens Routemasterne, f.eks. ikke kunne brukes av personer som bruker rullestol. Hovedsakelig p.g.a. det høye trinnet opp på den åpne plattformen bak, i tillegg til den veldig bratte trappen for å komme opp til andre etasje. Teknisk var bussene forut for sin tid, men dagens busser kan selvsagt tilby mye bedre komfort og kjøreegenskaper. Det går i dag kun 10 Routemastere i London, i det som kalles Heritage Route. Av disse er det 9 RM'ere og 1 RML. En av årsakene til at man opprettet Heritage Route var massive protester fra Londons befolkning på at de gamle bussene ble skiftet ut.
Det finnes i alt 6 Routemastere i Norge. 
Bussene ble bygget i aluminium for å holde seg innenfor engelske vektbestemmelser på 50-tallet. Det vanlige på slike kjøretøyer er å sette et karosseri oppå en ramme. I stedet ble det laget et selvbærende karosseri med to delrammer foran og bak for feste av akslinger og drivverk. Aluminium blir mye brukt av flyindustrien og ga bussen et svært moderne preg på den tiden. De første bussene var faktisk ikke lakkert, slik at folk kunne se materialet blinke i sola. Det ble trolig for mye av det gode, for bussene ble raskt malt røde i henhold til logofargene til London Transport.
Motoren og akslingen ble plassert på venstre side av bussen. Utstyrt med automatisk girkasse var bussen lettkjørt i forhold til mange andre busser på den tiden. At den styres ved hjelp av kun en hjelpeservo var ikke noe problem. Svingradiusen er liten, og selv med en lengde på opp til 9 meter er bussen lett å buksere gjennom bygater.
En liten kuriositet: Bakerst i bussen er innredningen formet etter kroppen til en stående billettør med en liten lagerplass bak. Her kunne han kontrollere billetter, betjene lys og ha enkel tilgang på rutetabeller, brannslukker og andre remedier.
Cerrón Grande-demningen

Cerrón Grande-demningen er en demning med vannkraftverk 78 km nord for hovedstaden San Salvador i det sentral-nordlige El Salvador, innviet med to generatorer i 1976 og 1977. Reservoaret er plassert på elven Lempa. Demningen er 800 meter lang og 90 meter høy, og reservoaret er på 135 km². Det demmes opp inntil 2.180 millioner m³ vannmasser, hvorav om lag halvparten nyttes i normal kraftproduksjon.
Installert effekt er 135 - 170 MW fordelt på to like store generatorer. Operatør er det nasjonale energiselskapet CEL. Årsproduksjonen er inntil 488 GWh (0,49 TWh).
Langrenn under Asiatiske vinterleker 2011

Langrenn under Asiatiske vinterleker 2011. Langrenn var en av flere sporter under de sjuende Asiatiske vinterleker som ble arrangert i Astana og Almaty i Kasakhstan. Det var tolv øvelser, seks for menn og seks for damer. Det var 44 utøvere fra sju nasjoner som deltok i langrennskonkurransene som ble avviklet i perioden 31. januar til 6. februar 2011. Kasakhstan ble beste nasjon med fem gullmedaljer foran Japan med fem.
Carlos Eduardo Ventura

Karriere

Duda startet sin profesjonelle karriere i Corinthians Alagoano i 1997. Han har også spilt for Benfica, Kashiwa Reysol, Porto, Boavista og Sliema Wanderers FC.
Living Proof (film)

Handling

Filme omhandler den sanne historien om Dr. Dennis Slamon (spilt av Harry Connick jr.), som hjalp med å utvikle brystkreft medisinen Herceptin. Dr. Slamon er en forsker hos UCLA Medical Center (Los Angeles), hvor han har utviklet den eksperimentelle medisinen Herceptin, som han mener vil bli en behandling for brystkreft. Men det viser seg at det medisinske selskapet stopper tilskudded til forskningen. Da hjelper andre ham, inkludert Lilly Tartikoff (Angie Harmon) og Ronald Perelman, slik at han kan fortsette forskningen på medisinen. Dr. Slamon mister noen av sine pasienter involvert i testingen av medisinen, men til slutt vil hans arbeid på medisinen forandre retningen brystkreft er behandlet på.

Bakgrunn og produksjon

Vivienne Radkoff skrev historien til filmen. Den er basert på Robert Bazells bok HER-2: The Making of Herceptin, a Revolutionary Treatment for Breast Cancer. 
Renée Zellweger, i hennes første fjernsyns prosjekt, er produsent, sammen med Neil Meron og Craig Zadan. Zellweger har producert en film før denne, Miss Potter (2006).
Zellweger foreslo Harry Connick jr. til filmen. De hadde nylig filmet den kommende romantiske komedien Chilled in Miami, (av den danske regissøren Jonas Elmer).
Filmingen av Living Proof tok plass i New Orleans, Louisiana i 2008. Å filme i New Orleans var foreslått av Connick, fordi, som han sa: "Det er dyrt å filme i Los Angeles, og siden jeg kommer fra New Orleans, er det en sjanse til å hjelpe byen tilbake på føttene litegrann ved å tilby arbeid til mange av de lokale innbyggerne."

Musikk

Harry Connick jr. har skrevet "Song for the Hopeful". Sangen er også med i hans album What a Night! A Christmas Album, som slippes i november 2008. Sony har annonsert at de vil gi en donasjon til brystkreft veldedighet for hver nedlasting av "Song for the Hopeful" (Theme from "Living Proof") fra iTunes (USA), hvor den var tilgjengelig fra 7. oktober 2008.
Félix Faure (Paris Metro)

Félix Faure er en stasjon på metroen i Paris.
Stasjonen betjener linje 8.
Ramasse

Befolkningsutvikling

Referanse: INSEE
Formel 1-sesongen 1997

Sluttresultater 1997

Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.
Vinaigrette

Vinaigrette er en emulsjon av eddik og en form for matolje, slik som soyaolje, rapsolje, olivenolje, maisolje, solsikkeolje, peanøttolje eller druekjerneolje, og i blant smakstilsatt med urter, krydder og andre ingredienser. Den anvendes ofte som dressing, men også som en kald saus eller marinade.
I utgangspunktet består vinaigrette av 3 deler olje til 1 del eddik, pisket til en emulsjon. Salt og pepper blir ofte tilført, og det samme blir urter og sjalottløk dersom den brukes som saus for kokte grønnsaker og lignende.

Kilder

Gyldendals nye store kokebok, utgave av 1965, side 397
Europas Grand Prix 2008

Rapport

Ferrari-fører Felipe Massa ble den første som tok hjem seieren i Valencia i Europas Grand Prix. Lewis Hamilton ble nummer to og Robert Kubica i BMW Sauber nummer tre.
Det henger imidlertid en liten usikkerhet ved resultatet fordi dommerne har gjort det klart at de vil undersøke en hendelse i pitlane etter løpet der Felipe Massa holdt på å kjøre på Adrian Sutil.
Heikki Kovalainen ble nummer fire foran Jarno Trulli, Sebastian Vettel, Timo Glock og Nico Rosberg.
Kimi Räikkönen hadde ikke en trivelig dag på jobben – etter nok en litt for dårlig kvalifisering slet han med å få kontakt med Massa og Hamilton. På siste pitstopp inntraff dessuten et uhell som gjorde at han skadet en av mekanikerne – og bare kort tid etter blåste han motoren på sin Ferrari.
Slaget ved Goliad

Slaget ved Goliad var den andre kamphandlingen under Texasrevolusjonen. Tidlig på morgenen den 9. oktober 1835 angrep anglo-amerikanske texas-settlere de mexikanske styrker garnisjonert i Presidio La Bahía, et fort nær den meksikantexanske bosettingen Goliad. La Bahía lå halvveis mellom den eneste andre store meksikanske garnisonen (i Presidio San Antonio de Bexar) og den da viktige havnen Copano.
I september begynte texianerne å legge planer om å ta den meksikanske general Martín Perfecto de Cos til fange mens han var underveis til Goliad for å prøve å få slutt på urolighetene i Texas. Planen ble først avvist av sentralkomiteen som koordinerte opprøret. Men noen dager etter den texianske seier i slaget ved Gonzales begynte kaptein George Collinsworth og medlemmer av den texianske militsen i Matagorda å rykke frem mot Goliad. Texianerne fant snart ut at Cos og hans menn allerede hadde begynt å forflytte seg til San Antonio de Béxar, men fortsatte fremmarsjen.
Garnisonen i La Bahía var tynt bemannet og kunne ikke effektivt forsvare fortets perimeter. Med hjelp av økser lånt fra landsbyfolket klarte texianerne å hogge seg gjennom døren og komme seg inn i anlegget innen de fleste soldatene skjønte at de var der.Etter en halvtimes kamp kapitulerte garnisjonen under oberst Juan López Sandoval.
Én meksikansk soldat var falt og tre andre såret, mens bare én texianer var blitt såret. Flertallet av de mexikanske soldater ble beordret å forlate landet, og texianerne konfiskerte forsyninger verdt $10.000 foruten flere kanoner, som de så transporterte til den texianske hær til bruk under beleiringen av Béxar.
Seieren isolerte Cos' menn i Béxar fra kysten og tvang dem til å sette sin lit til en lang marsj over land for å be om og motta forsterkninger eller forsyninger.
Per Savio

Southern Cross-ekspedisjonen

Southern Cross-ekspedisjonen var den første britiske oppdagelsesreisen i den heroiske tidsalder for antarktiskutforskning og en forløper for de mer berømte ekspedisjonene til Robert Falcon Scott, Ernest Shackleton og Roald Amundsen. Det var den norskfødte, halvt engelske utforskeren og skolemesteren Carsten Borchgrevink som hadde ideen til og ledet ekspedisjonen. Ti ekspedisjonsmedlemmer skulle overnatte ved Kapp Adare ved Rosshavet, og Borchgrevink hadde valgt ut de to samene Per Savio og Ole Must som hundekjørere. Planen var å benytte hundene på sledeturer innover kontinentet.
Ekspedisjonen ankom Kapp Adare, der Borchgrevink hadde vært i land under Antarctic-ekspedisjonen 1894–95, den 17. februar 1899. Først ble de 75 hundene sendt i land sammen med sine samiske oppassere, og de to ble dermed de første til å tilbringe en natt på det antarktiske kontinentet.
Ved Kapp Adare ble det gjennomført et omfattende vitenskapelig program, men mulighetene for nærmere utforskning av innlandet var sterkt begrenset av det fjellrike terrenget med mange isbreer rundt leiren. De utforsket deretter Rosshavet etter samme rute som James Clark Ross hadde fulgt 60 år tidligere. Etter å ha nådd isbarrieren ble en tremannsgruppe bestående av Borchgrevink, Savio og William Colbeck de første til å foreta en sledeferd på barriereoverflaten. De nådde 78°50'S, det sørligste punktet til da nådd av mennesker. Borchgrevink beskrev senere Savio som «anerkjent for sin lojale natur, djervhet og intelligens».

Senere liv

Da Savio vendte tilbake til Norge i 1900, ble han mottatt som en helt. Han giftet seg med Ellen (Else) Josefsdatter Strimp, datter av den samiske handelsmannen Josef Strimp i Strimpgården i Bugøyfjord. De fikk tre barn sammen, hvorav bare sønnen John Savio (1902–1938) vokste opp. John Savio er en av de mest kjente samiske kunstnerne. Allerede i 1905 døde Ellen av tuberkulose, og to dager senere ble tre år gamle John foreldreløs da Per Savio omkom på havet etter å ha vært i Vadsø for å hente hjem konas kiste.
Horten ingeniørhøgskole

Horten ingeniørhøgskole var en høgskole for ingeniørutdanning. Skolen ble etablert i Horten i Vestfold i 1855 som Horten Tekniske skole. Den ble i 1991 en del av Høgskolesenteret i Vestfold, og derfra i 1994 en del av Høgskolen i Vestfold.
Skolen var fram til 1870 landets eneste tekniske skole. Den var eid og drevet av staten fram til 1964 da den ble overtatt av Vestfold fylke. I 1974 kom det en stortingsmelding om organiseringen av teknisk utdannelse som la opp til at staten skulle overta ansvaret for undervisningen på ingeniørnivå; fra 1977 overtok staten eierskapet, hvorved skolen fikk høgskolestatus og det nye navnet Horten ingeniørhøgskole.
Høgskolen ble i 1991 slått sammen med Tønsberg Maritime Høgskole til Høgskolesenteret i Vestfold.
Freikollen

Friluftsliv

Freikollen er et mye brukt turmål, og det er konkurranse om å ha flest bestigninger årlig. De som har 25 bestigninger eller mer notert i besøksprotokollen får diplom fra Kristiansund og Nordmøre Turistforening. Besøksboken ligger ved hovedvarden på toppen. Det årlige besøket ligger rundt 20.000.
Det er en egen varde for barn på toppen, denne står syd for den store. Her er det egen besøksbok for barn i alderen 0-12 år. Barna må bestige toppen like mange ganger som de fyller år for å få diplom. Et barn på ett år må bestige toppen en gang, to år – to ganger ...
I 2009 ble det for første gang arrangert motbakkeløp til toppen av fjellet, Freikollen Opp.
Stavelsesskrift

En stavelsesskrift (av og til også stavelsesalfabet) er et skriftsystem som består av symboler som representerer stavelser. Disse stavelsene settes sammen for å representere ord. Et symbol i en stavelsesskrift representerer vanligvis en konsonant fulgt av en vokal. I et ekte stavelsesalfabet fins det ingen systematisk grafisk likhet mellom fonetisk beslekta tegn. Det vil si at tegn for «ke», «ka» og «ko» ikke har noen likhet som indikerer den felles k-lyden.
Japansk bruker to stavelsesskrifter: hiragana og katakana. Andre språk med stavelsesskrift er amerikanske indianske språk som cherokesisk. Flere språk i det gamle Midtøsten brukte kileskrift, som er en stavelsesskrift med enkelte ikke-syllabiske innslag.
Bekim Balaj

Landslaget

Han ble tatt ut i Albanias EM-tropp til EM i Frankrike 2016.
Half Dome

Bestigning

Så sent som i 1870-årene ble Half Dome ansett å være ubestigelig, men den kan nå bestiges på flere forskjellige måter. Tusenvis av fjellvandrere når toppen hvert år ved å følge en sti fra dalbunnen. Starten på stien er bare 3,2 km fra Half Dome, men den snirklete ruten er totalt 13,7 km lang. Den endelige bestigningen skjer ved å følge et par metallwire festet til stolper på fjellets bratte men avrundede østside. Wireruten ble konstruert i 1919, men fulgte i stor grad ruten som George Anderson brukte da han i oktober 1875 besteg toppen for første gang ved å bore inn metallbolter i den glatte granitten.
Alternativt er det mer enn et dusin klatreruter som går fra dalen og opp Half Domes vertikale nordvestlige side. Andre ruter går i sørveggen og på den vestlige skulderen av fjellet.